text: पुलिस ने इससे पहले इस मामले में बीजेपी विधायक के भाई अतुल सेंगर को गिरफ्तार किया। इस सिलसिले में तीन अन्‍य लोगों की भी गिरफ्तारी हुई है। अतुल सेंगर पर पीड़िता के पिता की पिटाई करने का आरोप है। पीड़िता के पिता ने मौत से पहले कहा था कि विधायक और उनके करीबियों द्वारा उन पर रेप का मुकदमा वापस लेने के लिए दबाब बनाया जा रहा है और मारपीट भी की जा रही है। उन्‍होंने कहा था कि विधायक ने सत्ता का दुरुपयोग कर उन्हें जेल भिजवा दिया।